Cem Adrian. Cem Filiz (1980-yil 30-noyabrda tugʻilgan), oʻzining sahna nomi bilan mashhur boʻlgan bosniyalik turk musiqachisi, ham qo'shiq yozuvchi hamda ijro etuvchi va prodyuser. Yoshlik yillari. Uning otasi savdogar, onasi esa uy bekasi edi. Adrian ota-onasining ikkinchi farzandi sifatida Edirna shahridagi Bosniyalik oilada tug'ilgan. Uning haqiqiy ismi Jem Filiz. Adrian o'zining sanʼatdagi taxallusini qadimgi davrlarda Edirnaning asl nomi bo'lgan Adrianopleʼdan qo'ygan. Keyinchalik Demet Sagirog'lu orqali Fazil Say bilan uchrashdi va Sayning taklifi bilan Bilkent universitetining sahna san'ati bo'limiga o'qishga kirdi. Karyera. Karyerani boshlanishi. 2003-yilda Mystica guruhida solist va raqqosa bo'lib ishlagan. 2005-yil fevral oyida u o'zining "Ben Bu Şarkıyı Sana Yazdım" nomli birinchi albomini chiqardi. Ushbu albomga Adrianning 1997-2003 yillarda Edirnada yozgan qo'shiqlari kiradi. 2006-yil yanvar oyida u o'zining ikkinchi albomi ustida ishlay boshladi. O'zi yozgan 13 ta qo'shiqni o'z ichiga olgan "Aşk Bu Gece Şehri Terk Etti" 2006-yilning dekabr oyida chiqdi. Rassomlar Umay Umay, Denizhan va Suicide albomning uchta qo'shig'ida qatnashgan. 2008-yilda " "Seçkiler" " va " "Emir" " nomli ikkita albom chiqardi va Abdulla O'g'uzning " "Sıcak" " filmida musiqa prodyuseri bo'ldi va bundan tashqari, kinoa yosh imom rolini ham ijro etdi. So'nggi yillar. 2015-yil 30-dekabrda uning ikkita qoʻshiqdan iborat ilk singl albomi "İlk ve Son Kez" internetda chiqdi. Qo'shiqlardan biri avval nashr etilgan "İlk ve Son Kez", ikkinchisi esa "Aşk Bu Gece Şehri Terk Etti" albomiga kiritilgan "Sessizce"ning yangi versiyasi edi. 2016-yil 21-yanvarda Dokuz Sekiz Müzik tomonidan uning "Seçkiler 2" albomi chiqdi. 2016-yil sentyabrida u oʻzining “ "Tuz Buz" ” albomining chiqish sanasini 2017-yil sentyabr ekanligini eʼlon qildi, ammo oxir-oqibat u 2017-yilning noyabrida chiqqandi. 2017-yilda Adrian bir bolaning operatsiyasiga pul yig'ish uchun Manuş Baba, Ceylan Ertem, Mabel Matiz and Derya Köroğlu bilan birgalikda "Bir Çocuk İçin Şarkılar (Songs for a Child)" nomli kontsert berdi. O'rni. Adrian Turkiyadagi senzura, so'z erkinligi va inson huquqlari haqida omma oldida gapirgan sanʼatkorlardan biri. Jinsiy masalalarga oid savollarga javob berar ekan, u shunday dedi: “Shunday baland ovozda kuylaydigan erkak bunday izohlarga duch kelmasligi mumkinmi?”. Uning 2010-yilda chiqarilgan "Kayıp Çocuk Masallari" albomida LGBT mavzusi boʻlgan muqova mavjud boʻlib, u haqida shunday degandi: Tarjimasi: "Mening gey bo'lishim yoki yo'qligimning ahamiyati bormi? Menimcha, odamlar bunday savollarni bermaslikni o'rganishlari kerak! Shaxsiy hayotimda sodir bo'layotgan voqealar hech kimga aloqador emas deb o'ylayman. Men musiqachiman, tamom." 2010-yilda LGBT hamjamiyatini qo'llab-quvvatlagani uchun tanqidga uchraganidan so'ng, u shunday dedi: "Aslida odamlarning jinsiyati bilan bog'liq muammolarga duch kelganlar bilan muammom bor". 2012-yilda u ""Siyah Bir Veda Öpücüğü" albomidagi "Yalnızlık"" qo'shig'iga videoklip suratga oldi va unda transgender ayol ko'rsatilgan. Shuningdek, qo'shiq nomi yolg'izlikni anglatuvchi yosh yigitning onanizm bilan shug'ullanayotgani tasvirlangan.